Kichwa: Simulizi ya mwanamke aliyenusurika kuuawa na mumewe\nKwa kuzingatia jina la hapo juu la makala ya kuwaziwa, fikiria makala.\n
Diana Kamande na mumewe walioana miezi mitano baada ya uchumba

 Hii ni kutokana na tukio la siku hiyo ambapo alinusurika na mauaji ya mtu aliyempenda...mumewe, alimhadithia tukio hilo  mwandishi wa BBC Anne Ngugi:

  Alikutana vipi na mumewe?

"Jina langu ninaitwa   Diana Wanjiku ...nilikutana na mume wangu kwa jina, Richard Machio, mwaka wa 2003. Nilikuwa nasubiri basi la abiria (matatu) ili linipeleke katika shule niliyokuwa ninasomea. Alikuwa ni mwanaume mrefu wa  miraba minne", anasema Diana.

"Habari, jina langu ni  Richard," alisema ."Mimi ni dereva wa matatu kisha akasita mara mmoja kana kwamba alikuwa hawezi kuzungumza tena "alijitambulisha 

Diana anasema kuwa moyo wake ulianza kumdunda dunda, na mara moja aligundua kuwa alikuwa amenaswa kwenye lindi la mapnezi na mtu yule. 

Unaweza kutazama mahojiano yake na BBC

Tangu siku hiyo uhusiano wao wa kimapenzi uliiimarika kwa kasi sana, na tangu walipokutana mwezi huo, wakaendelea kukutana walau kila siku, kwa kuwa mpenzi wake alikuwa dereva wa matatu ukipenda daladala alikuwa anambeba kila siku akielekea masomoni. 

Baada ya kuchumbiana kwa miezi mitano siku mmoja aliamuwa kumtembelea mpenzi wake nyumbani na kwanzia ile siku hakurejea tena kwao akaanza maisha ya unyumba na hapo ndipo ndoa yake ilipoanzia.

"Nilikuwa msichana mdogo mwenye umri wa miaka 24 tulipoanza maisha ya kuishi pamoja sikufahamu mengi kuhusu ndoa" Diana alieleza. 

Diana Kamande na mumewe walianza maisha yao kwa kuishi kwenye nyumba ya chumba kimoja , na wakati huo tayari alikuwa na ujauzito wa miezi 5 wa binti yake Praise  ambaye sasa ana umri wa miaka 10.

Mwaka wa 2004 Disemba ,Mume wake  Richard alikwenda nyumbani kwa wazazi wa Bi Diana kukutana na wazazi wake na hapo hapo walipokea baraka za wazazi za kuishi kama mume na mke hali kadhalika walisafiri hadi nyumbani kwa mume wake magharibi mwa Kenya na kukutana na mama yake  mzazi aliyewapa baraka pia.

Unaweza kusoma:

Diana anakiri ya kuwa japo hawakuwa na fedha nyingi walijizatiti sana kwa kufanya kazi kwa bidii...